Държавен вестник, бр. 100, 2010 г., стр. 25

БРОЙ  100	
Д Ъ Р Ж А В Е Н  В Е С Т Н И К 	
СТР.  25  
§ 107. (1) Операторите на съоръжения за 
минни отпадъци по действащи към момента 
на влизането в сила на този закон разрешения 
за търсене и проучване или за проучване или 
концесии за добив, както и всички физиче­
ски или юридически лица, в чието държане 
се намират съоръжения за минни отпадъци, 
представят в Министерството на икономиката, 
енергетиката и туризма в срок до една годи­
на от влизането в сила на този закон искане 
за утвърждаване на план за управление на 
минните отпадъци или издаване на разре­
шително за управление на минни отпадъци, 
съхранявани в съоръжения от категория „А“.
(2) За утвърждаване на плана за управление 
на минните отпадъци операторите представят:
1. план за управление на минните отпа­
дъци по чл. 22д;
2. доклад за оценка на риска от минните 
отпадъци и съоръженията за тяхното съхра­
няване по чл. 22б, ал. 5.
(3) За издаване на разрешително за упра­
вление на минни отпадъци, съхранявани в 
съоръжения от категория „А“, операторите 
представят и предложение за финансово обез­
печение по чл. 22з. 
(4) Мониторингът на всички закрити по 
реда на Постановление № 74 на Министерския 
съвет от 1998 г. за ликвидиране на послед­
ствията от добива и преработката на уранова 
суровина (обн., ДВ, бр. 39 от 1998 г.; изм., 
бр. 48 от 2000 г., бр. 78 от 2005 г., бр. 108 от 
2007 г. и бр. 93 от 2009 г.), Постановление 
№ 140 на Министерския съвет от 1992 г. за 
преструктуриране на рудодобива и поетапно 
закриване на неефективни производствени 
мощности (обн., ДВ, бр. 61 от 1992 г.; изм., 
бр. 69 от 1992 г., бр. 54, 91 и 107 от 1993 г.; 
попр., бр. 2 от 1994 г.; изм., бр. 87 от 1994 г., 
бр. 19 от 1995 г., бр. 16 от 1996 г., бр. 42 от 
1997 г., бр. 98 от 1998 г., бр. 75 и 112 от 1999 г., 
бр. 36 и 101 от 2000 г., бр. 62 от 2003 г. и бр. 2 
и 93 от 2009 г.) и Постановление № 195 на 
Министерския съвет от 2000 г. за техническа 
ликвидация, консервация и преодоляване на 
вредните последици при прекратяване или 
ограничаване на производствената дейност 
във въгледобива (обн., ДВ, бр. 81 от 2000 г.; 
изм., бр. 18 от 2001 г., бр. 74 от 2002 г., бр. 78 
от 2005 г., бр. 42 от 2007 г. и бр. 93 от 2009 г.) 
съоръжения за минни отпадъци се осъщест­
вява от съответните еднолични търговски 
дружества със средства от държавния бюджет 
чрез възлагане по реда на Закона за общест­
вените поръчки и при спазване разпоредбите 
на наредбата по чл. 22к.
(5) В срок до една година от влизането в 
сила на този закон областните управители, 
на чиято територия са разположени закрити 
съоръжения за минни отпадъци, извън слу­
чаите по ал. 4, чийто оператор е неизвестен, 
внасят в Министерството на икономиката, 
енергетиката и туризма искане за утвържда­
ване на план за собствен мониторинг.
(6) Мониторингът върху съоръженията по 
ал. 5 се осъществява от областния управител, 
на чиято територия е разположено съоръже­
нието, съвместно със съответната регионална 
инспекция по околната среда и водите чрез 
възлагане по реда на Закона за обществени­
те поръчки и при спазване разпоредбите на 
наредбата по чл. 22к. 
§ 108. (1) Когато към датата на влизането 
в сила на този закон има сключен договор 
за концесия за добив на подземни богатства 
по отменената с § 3 на Закона за изменение 
и допълнение на Закона за подземните бо­
гатства (ДВ, бр. 70 от 2008 г.) ал. 2 на чл. 3 
и не са изпълнени задълженията по § 91 от 
преходните и заключителните разпоредби на 
Закона за изменение и допълнение на Закона 
за подземните богатства (ДВ, бр. 70 от 2008 г.), 
функциите на общинския съвет се прехвърлят 
на Министерския съвет, а функциите на кмета 
на община – на министъра на икономиката, 
енергетиката и туризма. В тези случаи конце­
сионерите запазват правата и задълженията 
по сключения концесионен договор, освен ако 
противоречат на този закон.
(2) Кметовете на общини, които не са изпъл­
нили действията по § 91, ал. 3 от преходните и 
заключителните разпоредби на Закона за изме­
нение и допълнение на Закона за подземните 
богатства (ДВ, бр. 70 от 2008 г.), представят 
на министъра на икономиката, енергетиката 
и туризма в срок до 31 май 2011 г.:
1. оригиналните документи за довърш­
ване на производството, в случаите когато 
действията са за предоставяне на концесия за 
добив на подземни богатства по отменената 
ал. 2 на чл. 3;
2. актовете за общинска собственост за 
подземни богатства, съставени на основание 
§ 7, т. 2 от преходните и заключителните раз­
поредби на Закона за местното самоуправление 
и местната администрация и на основание на 
отменената ал. 2 на чл. 3; 
3. оригиналите на сключените договори за 
концесия за добив на подземни богатства по 
отменената ал. 2 на чл. 3 с всички приложения 
и допълнителни споразумения към тях, както 
и оригиналите, съдържащи се в досиетата на 
предоставените концесии. 
§ 109. Параграф 66, т. 1, буква „а“ влиза 
в сила от 1 юли 2011 г., а § 66, т. 2 влиза в 
сила от 1 януари 2011 г.
Законът е приет от 41-ото Народно събра­
ние на 7 декември 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
10326